Külföldön történt születés hazai anyakönyvezése

Ügyleírás
Magyar állampolgár szülő személyesen terjeszti elő a kérelmét a bemutatott és becsatolt iratok alapján adatlap kerül kitöltésre. Az adatlap és az iratok továbbításra kerülnek (Budapest Főváros Kormányhivatala)
Az ügy intézéséhez időpont egyeztetés szükséges.

Csatolandó mellékletek
- a gyermek születési anyakönyvi kivonata hiteles (Országos Fordító és Fordításhitelesítő
  Iroda) magyar fordítással ( szükség esetén diplomáciai felülhitelesítéssel)  
- a házasságon kívül született gyermek esetében teljes hatályú apai elismerő nyilatkozat

A kérelem kötelező tartalma
- a szülő magyar állampolgárságának igazolása (személyazonosító igazolvány, útlevél)
- szülő lakcímkártyája
- anya születési családi neve
- amennyiben szükséges: együttes nyilatkozat a gyermek családi nevéről

Az eljárás jogi alapja
- az anyakönyvi eljárásról szóló 2010. évi I. törvény
- az anyakönyvezési feladatok ellátásának részletes szabályiról szóló 429/2017.(XII.20.)
  kormányrendelet
- az illetékekről szóló 1990. évi XCIII. törvény

